Document ID: 32008R1360

NARIADENIE RADY (ES) č. 1360/2008
z 2. decembra 2008,
ktorým sa mení a dopĺňa nariadenie (ES) č. 332/2002, ktorým sa zavádza systém strednodobej finančnej pomoci pre platobné bilancie členských štátov
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 308,
so zreteľom na návrh Komisie predložený po porade s Hospodárskym a finančným výborom,
so zreteľom na stanovisko Európskeho parlamentu,
so zreteľom na stanovisko Európskej centrálnej banky,
keďže:
(1)
Veľkého počtu členských štátov v súčasnosti mimo eurozóny sa týka potencionálna požiadavka strednodobej finančnej pomoci Spoločenstva čo si spolu s vývojom medzinárodného kontextu vyžaduje výrazné zvýšenie limitu sumy úverov, ktoré sa majú poskytnúť členským štátom, ustanoveného v nariadení (ES) č. 332/2002 (1) z 12 miliárd EUR na 25 miliárd EUR. Ak by bolo naliehavo potrebné preskúmať úverový limit, príslušné inštitúcie by mali promptne postupovať v súlade s ich príslušnými právomocami.
(2)
Nariadenie (ES) č. 332/2002 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Nariadenie (ES) č. 332/2002 sa týmto mení a dopĺňa takto:
V článku 1 ods. 1 sa druhý pododsek nahrádza takto:
„Suma úverov, ktoré sa majú poskytnúť členským štátom na základe tohto systému, je obmedzená na 25 miliárd EUR istiny.“
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. decembra 2008

Labels: 2
15
18